**TRANSPORDIAMET**

Meie: 18.03.2024

**Kooskõlastuse taotlus**

**Haljala oja uuendustööd**

Põllumajandus- ja Toiduameti tellimusel on Vesiaed OÜ koostanud Haljala oja uuendustööde projekti, töö nr VA2309. Projekti eesmärk on Haljala oja korrastamine selliselt, et oleks tagatud ojaga külgnevate maaparandussüsteemide toimimine. Projekt käsitleb Haljala oja korrastamist suudmest kuni Haljala alevikuni, kokku 7,56 km pikkune lõik.

Haljala oja uuendatav lõik ristub Tallinn–Narva maanteega (tee nr 1, ristumise asukohas on tee haljasribaga eraldatud kahe suunavööndiga, pk 53+41…54+08) ja Rõmeda-Põdruse kõrvalmaanteega (tee nr 17174, pk 68+65). Riigiteedega ristumise asukohas on Haljala ojal kavandatud järgmised tööd:

* Oja kalda nõlva ja kalda äärse niitmine (8 m laiuselt) enne tööde algust ja pärast tööde lõppu (kavandatav tegevus ulatub riigiteede kaitsevööndisse);
* Oja sängi puhastamine settest ja sängi profiili korrigeerimine. Väljakaevatav sete on kavandatud laiali planeerida kaldaäärsele alale (kavandatav tegevus ulatub riigiteede kaitsevööndisse);
* Haljala ojal pk 68+38 asukohas asuva truubi (T-3) asendamine uuega. Kavandatud on paigaldada plasttruup läbimõõduga 120 cm ja pikkusega 12 m, otsakud kivikindlustisega (kavandatav tegevus jääb riigitee kaitsevööndisse);
* Rõmeda-Põdruse tee km 12,02 asuva truubi (T-4) puhastamine settest;
* Rõmeda-Põdruse tee truubist (T-4) allavoolu paremalt kaldalt (Haljala poolt) Haljala ojja suubuva kraavi puhastamine settest 10 m ulatuses (kavandatav tegevus jääb riigitee kaitsevööndisse);
* Ajutise (ehitustööde aegse) ja alalise (ehitustööde järgse) infotahvli paigaldamine Päikesejaama kinnistu sissesõidu äärde oja kaldale alale (kavandatav tegevus jääb riigitee kaitsevööndisse);
* Projektiga kavandatavate uuendustööde (koprakäikude täitmine pinnasega, sette eemaldamine voolusängist) ja edaspidiste hooldustööde läbiviimiseks (nt koprapaisude eemaldamine, kaldaäärse niitmine või drenaažisuudmete remont) on kavandatud hooldusrada läbi Transpordiameti haldusalas olevate Tallinn-Narva maantee ääres asuvate kinnistute (kat nr 19002:004:0145, 19002:004:0147, 19002:004:0154 ja 19001:004:0129). Hooldusrada on tinglik rada looduslikul pinnasel, mida kasutatakse maastikusõidukiga või ehitustehnikaga läbimiseks Põllumajandus- ja Toiduameti poolt tehtavate või tellitavate Haljala oja hooldustööde tegemiseks.

Eeltoodust tulenevalt taotleme Haljala oja uuendustööde projekti kooskõlastamist. Kooskõlastuse taotlemiseks on taotluse juurde lisatud projekti asendiplaan. Kogu projektiga tutvumiseks on võimalik see alla laadida järgneva lingi kaudu:

<https://www.vesiaed.ee/public/VA2309_PP_MP_v01_Haljala-oja_2024-03-18.zip>

Kasutajanimi: vaataja

Parool: smcCnw7u&wndn28

Lugupidamisega

Peeter Napp

Hüdrotehnikainsener, tase 8

tel 55609245, peeter.napp@vesiaed.ee